Zborurile între România şi alte ţări se vor relua în funcţie de situaţia din ţara respectivă.
Ministrul de Interne, Marcel Vela, a spus că zborurile între România şi alte ţări se vor relua în funcţie de situaţia din ţara respectivă. Marcel Vela a susţinut miercuri seară o sesiunea de întrebări şi răspunsuri pe pagina personală de Facebook. În aceeași sesiune, Vela a anunțat că, de pe 15 mai, nu mai ești constrâns să nu părăsești localitatea.
Întrebat fiind când se vor relua zborurile şi
dacă se va sta în carantină instituţionalizată la întoarcerea din Marea
Britanie, Marcel Vela a explicat că zborurile între România şi alte ţări se vor
relua în funcţie de situaţia din ţara respectivă."Anglia pentru moment este în zona roşie, în momentul în care va fi în zona galbenă, nu veţi mai sta în carantină, se va impune izolarea la domiciliu. Dacă Anglia va rămâne încă două săptămâni, o lună în zona roşie, atunci carantina este o metodă prin care epidemiologii susţin că se pot opri cât mai eficient infecţiile cu coronavirus în rândul cetăţenilor care locuiesc în România", a afirmat Marcel Vela.